ΔΗΜΟΣ ΑΓΙΑΣ ΒΑΡΒΑΡΑΣ



*Γραφείο Τύπου*

**ΔΕΛΤΙΟ ΤΥΠΟΥ *9/6/2022***

**Εκδήλωση στο δημοτικό κινηματοθέατρο « ΓΙΑΝΝΗΣ ΡΙΤΣΟΣ»**

**με παιδικές ζωγραφιές και καλοκαιρινές μελωδίες**

Την Παρασκευή 17 Ιουνίου 2022 στο Δημοτικό Κινηματοθέατρο «Γιάννης Ρίτσος» και ώρα  7.00 μ.μ.,  το τμήμα μουσικοκινητικής αγωγής του Δημοτικού Ωδείου οργανώνει μουσική καλοκαιρινή παράσταση στην οποία κίνηση, τραγούδι και μουσική συνδυάζονται ευφάνταστα και δημιουργικά από τους λιλιπούτειους σπουδαστές του.

Παράλληλα στο φουαγέ του θεάτρου θα φιλοξενηθούν έργα ζωγραφικής του παιδικού εργαστηρίου του Κέντρου Εικαστικών Τεχνών σε μια έκρηξη φαντασίας και χρωμάτων από τα πινέλα των μικρών καλλιτεχνών του εργαστηρίου.

Μια εκδήλωση αφιερωμένη στα παιδιά που θα μας ταξιδέψουν στον δικό τους κόσμο, τον κόσμο της αθωότητας και του αυθορμητισμού.